  vk.com (Алексей Семёнов) Анжелика Тихонова корреспондент Алнаш ёросысь Улын Сыръезь гуртын «Культура» йӧскалык ӵектос улсын 200 учкисьлы чаклам выль лулчеберет юрт усьтӥзы. Со сярысь Алнаш ёрослэн тӧроез Алексей Семёнов «ВКонтакте» мерлыко вотэсысь бамаз ивортӥз. Ужъюртэз 2021-тӥ арын оштолэзьысен толсурозь лэсьтӥзы. Нош 2022-тӥ арлэн нырысетӥ толэзьёсаз чыры-пыры шекъёссэ палэнтӥзы. Ужъёсты быдэстыны оглом 30,5 миллион манетлэсь трос коньдон кутӥзы. « "Милям зэмос лулчеберет храммы кылдӥз!" – шумпото гуртоос. Соослэн шумпотонзы валамон – Улын Сыръезьын, Писейгуртын но Ӧркагуртын улӥсьёс, со 800 пала адями, кемалась шутэтскон интылы кулэясько вал ни. Уго Кечгуртысь куашкан калэ вуэм клубзы вить ар ӧз усьяськы » Алексей Семёнов, Алнаш ёрослэн тӧроез Пусъём, Кечгуртын выль культура юртэз усьтон улсын ёросысь пудо вордон удысын ужасьёсты но пусйизы. 21 азьветлӥсьёс дано нимъёс но грамотаос басьтӥзы.  Тодэ вайытом, Шаркан ёросын выль лулчеберет юрт пуктыны кутскизы. Тегъёс: Удмуртия Алнаш Лулчеберет лэсьтӥськон йӧскалыкӵектосъёс  